[{"text_idx": "#000003", "text": "AK: Koroona eriolukord pani ku\u0308sima, kas vabadused kaovad ja\u0308a\u0308davalt"}, {"text_idx": "#000004", "text": "U\u0308helt poolt tundub, et lo\u0303puks ometi on inimene hinda la\u0308inud, majandus lasti seekord vabalangusesse selleks, et sa\u0308a\u0308sta inimelusid. Samas tundub, et mitmel pool on inimeste o\u0303igustega sel aastal ringi ka\u0308idud karmimalt kui haiguse pa\u0308rast vaja oli. Kaugeltki mitte igal pool maailmas ei saa vabalt oma arvamust ja meelsust avaldada."}, {"text_idx": "#000005", "text": "Varakevadel oli inimkond vastamisi ootamatu tundmatu vastasega - umbes nii nagu meeskond korvpalliva\u0308ljakul - me ei teadnud, kes seal vastas on ja mida ta oskab. Teadmatust vo\u0303imendas vastase na\u0308htamatus ja hirm. Tegelikult me ei olnud ju selleks u\u0308ldse valmis."}, {"text_idx": "#000006", "text": "Avaliku halduse ekspert Ku\u0308lli Taro u\u0308tles, et kui seda juttu oleks ra\u0308a\u0308gitud aasta tagasi, siis mitte keegi ei oleks ette kujutanud, et Eestis on olukord, kus pargis rahulikult jalutavaid inimesi palub politsei laiali minna, kus plakatitega rahulikult seisvaid inimesi palub politsei laiali minna, kus lastel ei ole lubatud koolimajja minna, ilma maskita ei vo\u0303i siseneda poodi vo\u0303i pangakontorisse, metsas vo\u0303i rabas ja\u0308lgib politsei inimesi drooniga, et liiga palju ei kogunetaks, et u\u0308ht vaba u\u0308hiskonda on va\u0308hem kui aastaga vo\u0303imalik harjutada sellega, et me imesta enam piirangute u\u0308le liikumisele, vabale eneseteostusele, o\u0303igusele haridust saada, ettevo\u0303tlusvabadusele, et mis ja\u0308rgmine aasta vo\u0303iks vo\u0303imalik olla."}, {"text_idx": "#000007", "text": "Mitmed riigid maailmas kasutasid nii-o\u0308elda so\u0303jaolukorda kraanide kinnikeeramiseks rohkem kui pandeemia pa\u0308rast vajalik. Mo\u0303ttekoja Freedom House raporti ja\u0308rgi on koguni 80 riigis maailmas halvenenud demokraatia ja inimo\u0303iguste olukord. Olukorra ohtlikkuse ja a\u0308rakasutamise ohu eest hoiatas juba kevadel U\u0308RO peasekreta\u0308r Antonio Guterres."}, {"text_idx": "#000008", "text": "Enam kui 80 riiki kehtestas eriolukorra, u\u0308le 100 riigi piirangud kogunemisvabadusele. Alz\u030ceeria, Hiina, Egiptus ja Iraan blokeerisid veebikommentaarid viiruse kohta, lisaks veel mitu riiki karistas ajakirjanikke, kui need ra\u0308a\u0308kisid viiruse levikust vo\u0303i kritiseerisid valitsust varjamise eest. Ungari parlament lo\u0303petas juunis eriolukorra eelno\u0303uga, mis annab valitsusele o\u0303iguse kehtestada uus tervishoiualane eriolukord ilma parlamendi heakskiiduta ja valitseda ma\u0308a\u0308rustega. Kasahstanis kiideti heaks teadliku valeinfo levitamise eest vanglakaristus. Lisaks piiras Kasahstani parlament avaliku kogunemise vo\u0303imalusi nii karmilt, et Human Rights Watch nimetab protestimist pigem privileegiks kui vo\u0303imaluseks."}, {"text_idx": "#000009", "text": "Oleme na\u0308inud, kuidas Hiina allutas endale Hongkongi la\u0308bi julgeolekuseaduse ning seda isegi olukorras, kus uus koroonaviirus ei heidutanud meeleavaldajaid."}, {"text_idx": "#000010", "text": "Kevadel sulges U\u0308RO andmeil 191 riiki oma koolid. See mo\u0303jutas 1,6 miljardit o\u0303ppijat, mis on 91 protsenti maailma o\u0303pilastest. Millist mo\u0303ju avaldab lu\u0308nklik o\u0303pe haridusele, haritusele, majandusele, me veel ei tea."}, {"text_idx": "#000011", "text": "Endine diplomaat Harro Tiido u\u0308tles, et me ei tea veel, millega see ko\u0303ik lo\u0303peb, sest me ei ole pandeemia lo\u0303pus. \"Me oleme pandeemia keskel alles.\""}, {"text_idx": "#000013", "text": "Kirjanik Andrus Kivira\u0308hk to\u0303des, et paljud asjad on to\u0303epoolest keelatud, kuid ta ei arva, et vabadused on maailmas kadunud. \"Po\u0303hilised vabadused on ikka alles. A\u0308sja toimusid USA-s presidendivalimised, demokraatia ei ole kuhugi kadunud,\" so\u0303nas Kivira\u0308hk."}, {"text_idx": "#000014", "text": "\"Kui vo\u0303rdleme siin la\u0308hedal Valgevene, kus ju inimesed ei istu kodus karantiinis, vaid tulevad va\u0308lja meelt avaldama ja vabaduste eest vo\u0303itlema, na\u0308eme, et kui on va\u0308ga suur probleem inimestel, siis nad ei karda rikkuda 2+2 reeglit vo\u0303i riskivad sellega, et miilits viib nad a\u0308ra ja vo\u0303tab u\u0308lekuulamisel maski eest. Kui Eestis oleks 88. aastal olnud mingisugune taud, siis inimesed oleksid ikka la\u0308inud lauluva\u0308ljakule ja Balti ketti. Kui on mingid va\u0308ga suured probleemid vajavad lahendamist, siis u\u0308ks haigus ei saa nii oluliseks,\" ra\u0308a\u0308kis Kivira\u0308hk."}, {"text_idx": "#000015", "text": "Ometigi on riigid pidanud vajalikuks teatada iga pa\u0308ev, kui palju inimesi on nakatunud ja nakatumise tagaja\u0308rjel surnud. Maailma terviseorganisatsioon ei taha u\u0308htki liikmesriiki eraldi va\u0308lja tuua, to\u0303dedes vaid, et meetmeid rakendavates riikides on na\u0308itajad alla tulnud"}, {"text_idx": "#000016", "text": "Maailma Terviseorganisatsiooni Eesti esindaja Kristina Ko\u0308hler vo\u0303rdles Kagu-Aasiat ja Euroopat. \"Teadusuuringud on leidnud, et Kagu-Aasias on ha\u0308sti la\u0308inud maskikandmine. Kuna nendel on varasemalt kultuur ja harjumus maski kanda viirushooajal, siis nemad aktsepteerivad selle meetme rakendamist va\u0308ga ha\u0308sti. Ku\u0308ll aga seal saab ka parandada. Na\u0308iteks Jaapanis on viimased meetmed sellised, et me lihtsalt ei kanna maski, vaid kui me so\u0308o\u0308me, a\u0308rme ra\u0308a\u0308gi ja kui so\u0308o\u0308mise ajal ra\u0308a\u0308gime, paneme maski ette restoranis. Ka seal saab meetmeid juurde tuua,\" lausus Ko\u0308hler."}, {"text_idx": "#000017", "text": "Hiina ei olnud alguses no\u0303us informatsiooni jagama, isegi siis kui WHO Wuhani esindus uuele viirushaigusele kohaliku meedia kaudu ta\u0308helepanu po\u0308o\u0308ras. Uurimismeeskond ei ole endiselt Wuhani jo\u0303udnud."}, {"text_idx": "#000018", "text": "\"Hiinas on ka\u0308idud kohapeal korra, no\u0308 vaatamas ja kokku leppimas, kuidas ta\u0308psemalt sonootilist haigust uurida. Et kust see algas ta\u0308psemalt. Kokku on pandud rahvusvaheline meeskond, erinevate riikide eksperdid, kes siis seda ta\u0308psemalt la\u0308hevad uurima,\" lisas Ko\u0308hler."}, {"text_idx": "#000019", "text": "Nii nagu korvpallima\u0308ngu jooksul o\u0303pid tundma oma vastast, o\u0303ppisid ka teadlased kevade ja suve jooksul u\u0308ha rohkem, kuidas viirus ka\u0308itub, muteerub ning praegu on parem arusaam, kuidas sellele vastu astuda. Mitte ha\u0308vitada, aga piirata. U\u0308htset la\u0308henemist ei ole vo\u0303imalik u\u0308le maailma tekitada, sest tingimused on niivo\u0303rd erinevad."}, {"text_idx": "#000021", "text": "Kiirelt muutuvas olukorras on informatsiooni selgus sama ta\u0308htis nagu puhas vesi. Viiruse kiire levik no\u0303udis samava\u0308a\u0308rset reageeringut riigilt. Eesti on koos mitme Po\u0303hjala riigiga inimo\u0303iguste ja\u0308rgimisega piirangute kehtestamisel ha\u0308sti hakkama saanud, kuid kriisi varjus on u\u0308ks ohtlik ahvatlus esile kerkinud."}, {"text_idx": "#000022", "text": "\"On oht o\u0303igusriigile. O\u0303igusriigi mo\u0303te on see, et rahva valitud parlament u\u0308tleb, kes mida ja millal vo\u0303ib otsustada ja peab otsustama. Aga nu\u0308u\u0308d selle eriolukorra tuules oleme harjunud, et otsused vo\u0303ivadki toimuda va\u0308ga kitsas ringis ja va\u0308ga kiiresti. See ei ole demokraatlik,\" so\u0303nas Ku\u0308lli Taro.\"Ega viiruse vastu ei aita vo\u0303idelda mitte piirangud, vaid inimeste ka\u0308itumine ehk kas inimesed suudavad oma tegevust piirata. Ja kui nad ei suuda mo\u0303ista vo\u0303i tajuda, et nendega ka\u0308itutakse o\u0303igesti ja o\u0303iglaselt, siis tekib ka protest. Ja u\u0308ht uut na\u0308htust riigivalitsemises sel aastal tvo\u0303iks nimetada Facebooki valitsemiseks. O\u0303igusriigi po\u0303himo\u0303te on see, et ko\u0303ik piirangud tuleb kehtestada o\u0303igusaktiga. Sel aastal oleme na\u0308inud korduvalt, kus piirangud tehakse teatavaks veel enne, kui vabariigi valitsus ehk pa\u0308dev organ pole neid isegi arutanud,\" lisas Taro."}, {"text_idx": "#000023", "text": "Poliitiku jaoks tundub va\u0308ga popp kiiresti otsustada, ilma suurema avaliku vo\u0303i parlamentaarse debatita. Populism vo\u0303ib ku\u0308ll taanduda, kuid liiga palju on praegu lahtisi otsi ning tuleb mo\u0303istusega vo\u0303tta seda, et ko\u0303ike vo\u0303ib juhtuda."}, {"text_idx": "#000024", "text": "\"Ses mo\u0303ttes peaksime olema valmis selleks, mida olen nimetanud kunagi, et sh*t happens ja vo\u0303imalusena fifty-fifty. Kas juhtub vo\u0303i ei juhtu. Juhtub u\u0308ks variant vo\u0303i teine. Peaksime olema valmis ko\u0303igeks. Aga po\u0303himo\u0303tteliselt peaksime olema valmis kriisiks, see ta\u0308hendab selleks, et asi la\u0308heb hullemaks. Kui sa u\u0308le pingutad valmidusega, ei juhtu midagi. Kui sa alapingutad, vo\u0303ib juhtuda ku\u0308ll,\" ra\u0308a\u0308kis Harri Tiido."}, {"text_idx": "#000025", "text": "\"Tervise ja elu kaitseks ongi vo\u0303imalik o\u0303igusi piirata. Ku\u0308simus on nu\u0308u\u0308d selles, et kas sellest ka tegelikult abi on, kui vaatame pikas perspektiivis. Me ei tea seda. Ma kardan, et aus vastus on see, et mitte keegi ei tea, mis on o\u0303ige lahendus. Mis on o\u0303ige la\u0308henemine? Just meie u\u0308hiskonnas, et saaksime sa\u0308ilitada selle vaba ja demokraatliku u\u0308hiskonna ja samas tagada selle toimimine,\" lausus Ku\u0308lli Taro."}, {"text_idx": "#000029", "text": "Jourova: piirangute seadmine ei ta\u0308henda, et po\u0303hiseaduse vo\u0303ib va\u0308lja lu\u0308litada"}, {"text_idx": "#000030", "text": "Kadai: vaktsineerimine no\u0303uab pingutust, valitsuse teavitus on no\u0303rk"}, {"text_idx": "#000043", "text": "Kaljulaid kritiseeris Vene diplomaatide va\u0308ljasaatmist"}, {"text_idx": "#000044", "text": "Azovstali kaitsjad: Ukraina po\u0303genikule tuleks esitada kolm kontrollku\u0308simust"}, {"text_idx": "#000048", "text": "Kahe na\u0308dalaga on universaalteenusest loobunud 4600 klienti"}, {"text_idx": "#000054", "text": "Linnaojade taastamine turgutab loodusrikkust ja inimest"}, {"text_idx": "#000056", "text": "Anna Hints: ko\u0303ik, mida rahastajad algul kartsid, on tegelikult filmi tugevuseks"}, {"text_idx": "#000059", "text": "Netflix tahab selle aasta alguses piirata konto paroolide jagamist"}, {"text_idx": "#000060", "text": "Treener: u\u0308hest tunniajasest treeningust pa\u0308rast to\u0308o\u0308pa\u0308eva ja\u0308a\u0308b natuke va\u0308heks"}, {"text_idx": "#000065", "text": "Siseministeerium kaalub vo\u0303imalust anda o\u0303igus abielu so\u0303lmida ka eraisikutele"}]